El Programa Municipal del Servei de la Cultura de la Pau i Prevenció de la Violència Escolar (SECUP) continua oferint assessorament a les famílies
2025-07-24

El SECUP (Programa Municipal del Servei de la Cultura de la Pau i Prevenció de la Violència Escolar) és un programa promogut per l’Ajuntament de Burjassot, des de la regidoria d’Educació, que treballa en els centres escolars del municipi per a ensenyar i aprendre a resoldre conflictes, educar en valors i recuperar la idea de pau positiva, entre els més joves.

Donada la situació actual, amb els centres educatius tancats a causa de la crisi sanitària, el SECUP ha modificat la seua activitat, ajornant la seua atenció presencial en els centres però oferint a les famílies un portal en línia on trobaran eines útils per a la gestió de les emocions davant situacions complicades en l’àmbit domèstic i per a la resolució de conflictes en el marc del si familiar, de la manera més pacífica possible.

Aquest Programa Municipal està la disposició de les famílies, que poden posar-se en contacte amb el SECUP, bé via telefònica en el telèfon 658 918 726 o a través del correu electrònic secup.burjassot@gmail.com.